# Luku 14. Komentokehote

Vaikka Xubuntussa, mukaan lukien oletussovellukset ja sovellukset Ubuntun pakettivarastoissa, on graafinen käyttöliittymä useimpien tehtävien suorittamiseen, voit joskus haluta käyttää komentokehotetta saavuttaaksesi tavoitteesi – tai vain tehdäksesi sen nopeammin.

Käynnistääksesi pääteohjelman ja päästäksesi komentokehotteelle, tee jompi kumpi seuraavista:

- Mene valikkoon → Apuohjelmat → Pääteohjelma

- Paina Alt+F2 ja suorita `xfce4-terminal`

Ubuntun yhteisöwikissä on hyvä ohjeistus komentokehotteen käytöstä osoitteessa https://help.ubuntu.com/community/UsingTheTerminal.

## Komentojen suorittaminen ylläpitäjän oikeuksin

Kun työskentelet komentorivillä, voit suorittaa minkä tahansa komennon ylläpitäjän oikeuksin liittämällä rivin alkuun komennon `sudo`. Sudo muistaa salasanasi seuraavat 15 minuuttia jotta voit suorittaa useampia ylläpidollisia toimia ilman että sinulta kysytään salasanaa joka kerta.

Jos ohjelma jonka haluat suorittaa ylläpitäjän oikeuksin on graafinen, kuten Mousepad-tekstieditori, suorita komento `pkexec` -etuliitteellä komentorivillä. Esimerkiksi, suorittaaksesi Mousepad-tekstieditorin ylläpitäjän oikeuksin, suorita komento `pkexec mousepad /polku/tiedostoon`.

Huomaa: Jotta sovellus voidaan käynnistää onnistuneesti pkexec-sovelluksen avulla, suoritettavan sovelluksen täytyy toimittaa pkexec-käytäntötiedosto. Käytäntötiedostot toimitetaan kaikkien niiden Xubuntun oletussovelluksien kanssa, jotka voit joutua suorittamaan ylläpitäjän oikeuksin.

Ole varovainen kun käytät sudo-komentoa; voit vahingoittaa järjestelmääsi jos suoritat väärän komennon! Perussääntönä käytä komentoa vain kun se on ehdottomasti välttämätöntä. Kun käytät sudo -i -komentoa komentokehotteesta, muista joko sulkea komentokehote kun olet lopettanut tai syötä `exit` jatkaaksesi komentokehotteessa jolla on normaalit oikeudet.

Lisätietoja sudo-komennosta löytyy Ubuntun yhteisöwikin sudo -sivulta.

## Yleisiä komentoja

Pääteohjelmistojen peruskomentoja on kiteytetty alla (hakasulkeet osoittavat korvattavia osia):

Komento | Mitä se tekee? | Syntaksi
--- | --- | ---
`apt-cache` | Näyttää tietoja paketeista, jotka ovat pakettivarastoissa. Yleisimpiä komentoja ovat search (haku) ja show (tietoja paketista) -komennot | `apt-cache search selain` tai `apt-cache show firefox`
`apt-get` | Hallitsee paketteja aptissa. Yleisimpiä komentoja ovat install, joka asentaa paketin, remove, joka poistaa paketin, purge, joka poistaa paketin asetuksineen ja autoremove, joka poistaa tarpeettomat paketit | `apt-get [komento] [paketti]`
`cat` | Yhdistää (ketjuttaa) kaksi tai useampia tiedostoja | `cat [tiedosto1] [tiedosto2] ... > [ulostulotiedosto]`
`cd` | Siirtyy toiseen hakemistoon | `cd [hakemisto]`
`cp` | Kopioi tiedoston (tai tiedostoja) hakemistoon tai korvaa toisen tiedoston | `cd [tiedosto(t)] [hakemisto]`
`date` | Näyttää päivämäärän ja ajan monissa eri muodoissa, aikavyöhykkeissä ja muunnoksissa. | `date [valinnat]`
`editor` | Avaa tekstitiedoston tekstieditorissa | `editor [tiedosto]`
`grep` | Etsii tekstiä tai tiedostoja | `grep [teksti] [tiedosto(t)]` tai `[komento] | grep [teksti]`
`kill` | Lopettaa sovellukset, joilla on määritetty PID. Jos et tiedä sovelluksen PIDiä, voit käyttää komentoa `pidof` | `kill [-SIGNAALI] [PID(it)]`
`killall` | Kuten aiempi, mutta voit määrittää sovelluksen nimen | `killall [-SIGNAALI] [prosessi(t)]`
`less` | Näyttää tekstitiedoston sisällön | `less [tiedosto]`
`ls` | Listaa tiedostot hakemistossa. Listaa tiedostot nykyisessä hakemistossa mikäli hakemistoa ei ole määritetty | `ls [hakemisto]`
`man` | Näyttää ohjeen komennolle | `man [komento]`
`mv` | Siirtää tai uudelleennimeää tiedoston | `mv [nimi] [uusinimi]`
`rm` | Poistaa tiedostoja tai hakemistoja. Ole varovainen tämän komennon kanssa! Valinnan -r kanssa se poistaa kaikki tiedostot ja hakemistot rekursiivisesti. | `rm [tiedosto(t)]` tai `rm -ir [hakemisto(t)]`
`wget` | Lataa tiedostoja nykyiseen hakemistoon. Valinta -N voi olla hyödyllinen mikäli haluat tarkistaa onko palvelimella oleva tiedosto uudempi kuin paikallinen tiedosto. Katso `man wget` jos haluat lisätietoja. | `wget [url(it)]`

Luku 13. Ylläpidolliset toimet |  | Liite A. Sovellustaulukko